מיכאל בן-נפתלי

מיכאל (מישקה) בן-נפתלי (26 בנובמבר 1921 – 24 בפברואר 2008) היה ספורטאי ספורט נכים ישראלי. הוא בנה את עגלת ספורט הנכים הקרויה על שמו (מב"ן).

ביוגרפיה
בן-נפתלי למד בבית הספר תל-נורדאו ובבית הספר הטכני מונטיפיורי. בצעירותו בתל אביב היה חבר השומר הצעיר בקן צפון של גדוד משמר העמק וחבר הפלוגה הימית של הפועל תל אביב. הוא עבד בבית החרושת אמפא כחרט ובמסגרת חברותו בחי"ש גויס במלחמת השחרור לחטיבת קרייתי. בקרב בכפר עאנה נפגע מירי בעמוד השדרה במהלך חילוץ פצועים בנסיעה על משוריין. הפגיעה הותירה אותו משותק בפלג הגוף התחתון.

כבעל מלאכה הוא בנה בשנות החמישים את עגלת הספורט לנכים שנקראה על שמו – מב"ן. ב-1953 יצא במשלחת הראשונה מישראל שהשתתפה במשחקי סטוק מנדוויל, התחרה בקליעה למטרה וזכה במקום הראשון במשחה חתירה. הוא התמיד בהשתתפות במשחקים והשתתף במשחקים בשנות החמישים, השישים והשבעים. ב-1954 זכה במדליית כסף בהטלת כידון ובמדליית ארד במשחי חתירה וגב. ב-1957 התחרה בשחייה והיה חבר נבחרת הכדורסל.

ב-1960 וב-1964 השתתף בנבחרת ישראל לאולימפיאדות הנכים ברומא ובטוקיו והיה חבר נבחרת הכדורסל שזכתה במדליות ארד.

ב-2008 נפטר. הוא הוכר כחלל צה"ל שנפטר כתוצאה מפציעתו בשירות פעיל.

קישורים חיצוניים 
 אתר "Billiongraves"
 
 פירוט השתתפותו בתחרויות המשחקים הפאראלימפיים באתר הרשמי של IPC

הערות שוליים 

אנשי היישוב ילידי הארץ
מדליסטים פאראלימפיים ישראלים
ספורטאים פאראלימפיים ישראלים
ספורטאים רב תחומיים
אתלטים נכים ישראלים
שחיינים נכים ישראלים
קלעים ישראלים
שחקני כדורסל נכים ישראלים
בוגרי בית הספר תל נורדאו
בוגרי תיכון מונטיפיורי
בוגרי השומר הצעיר
מטילי כידון ישראלים
כדורסלנים ישראלים באולימפיאדת הנכים רומא (1960)
כדורסלנים ישראלים באולימפיאדת הנכים טוקיו (1964)
נכי צה"ל שהוכרו לאחר מותם כחללי צה"ל
אישים הקבורים בבית הקברות מורשה
ספורטאים נכי צה"ל
ישראלים שנולדו ב-1921
ישראלים שנפטרו ב-2008